
I. Date despre proiect
Procedura de selecţie a elevilor participanţi vizează alegerea beneficiarilor care vor participa la mobilităţile cu elevii prevăzute în cadrul proiectului ERASMUS+ nr. nr. 2025-1-RO01-KA121-SCH-000327155, Round 3, etapă care se desfășoară în perioada 01.06.2025 - 31.08.2026.
În anul şcolar 2025-2026, în urma aprobării cererii de finanţare din cadrul  Proiectului ERASMUS+, nr. 2025-1-RO01-KA121-SCH-000327155, acțiunea KA120-SCH - Erasmus accreditation in school education, în baza contractului de finanţare încheiat cu A.N.P.C.D.E.F.P. (Agenția Națională pentru Programe Comunitare în Domeniul Educației și Formării Profesionale), la Colegiul Naţional „Dimitrie Cantemir”, Oneşti au fost planificate:
- 2 fluxuri a câte 2 mobilităţi pentru cadre didactice care vor participa la cursuri de formare in conformitate cu obiectivele proiectului;
- 2 fluxuri de mobilităţi  de grup pentru 22 elevi de liceu, cu câte 2 profesori însoțitori, care vor participa la activităţi educative în conformitate cu obiectivele proiectului
- un flux mobilitate de grup pentru 10 elevi de gimnaziu, cu 2 profesori însoțitori care vor participa la activităţi educative în conformitate cu obiectivele proiectului.

Proiectul urmărește realizarea obiectivelor specifice ale Programului Erasmus+ prin promovarea calităţii în educaţie şi dezvoltarea abilităţilor de comunicare în limbi străine, a competenţelor de utilizare a instrumentelor IT, prin cooperarea la nivel european în vederea conștientizării valorilor şi cetățeniei europene, prin promovarea interculturalității şi cetățeniei active în rândul elevilor, profesorilor şi comunităţii, precum şi pentru dezvoltarea profesionala a cadrelor didactice. De asemenea, atât elevii cât si profesorii vor învăţa să lucreze în echipă, îşi vor dezvolta competenţele de leadership şi nivelul de conştientizare/responsabilizare în domeniul protecției mediului , vor fi încurajați să cultive toleranţa și respectul de sine şi faţă de ceilalți, vor învăţa ce înseamnă valorile europene comune.
Documente de referinţă:
•	Legea învăţământului preuniversitar 198/2023;
•	Apelul naţional acreditare  oct 2022;
•	Ghidul candidatului;
•	Regulamentul Parlamentului şi Consiliului European nr. 1288/2013 şi Memorandumul Guvernului României nr. 10951/2013 ;
•	Formularul de candidatură al proiectului;
•	www.erasmusplus.ro 
•	http://www.anpcdefp.ro/ 
În selecția grupului țintă de participanți se va promova o politică de informare și o metodologie clară care va asigura participarea fără discriminare, respectând principiul egalității de șanse şi al transparenței.

Obiectivele proiectului
Obiectivele proiectului nostru decurg din nevoile care au fost identificate la nivelul școlii: insuficienta integrare a resurselor digitale în activitatea didactică curentă; centrarea demersului instructiv-educativ pe rezultatele elevilor la testele sumative/examenele naționale în detrimentul centrării pe dezvoltarea competenţelor-cheie; număr insuficient de activităţi de conștientizare şi responsabilizare reală a elevilor cu privire la contribuția personală la păstrarea și creșterea sustenabilă a calităţii mediului înconjurător; rata de incidenţă crescută a cazurilor de discriminare şi bullying în rândul elevilor.
Așadar, scopul principal al proiectului este ameliorarea activității școlare şi extrașcolare astfel încât sa răspundem nevoilor, intereselor şi particularităților elevilor.
Obiectivul 1: Dezvoltarea competențelor digitale pentru minimum 10% din personalul didactic din cadrul colegiului în primii 2 ani de la obținerea acreditării; 
Obiectivul 2: Dezvoltarea competenţelor de leadership ale min. 20% dintre elevi si 10% dintre profesori in perioada 2022-2027;
Obiectivul 3: Promovarea diversității prin participarea a min. 20 cadre didactice si min. 40 elevi la proiecte de cooperare internațională în perioada 2022-2027;
Obiectivul 4: Creșterea nivelului de conștientizare/responsabilizare a elevilor şi profesorilor prin prin participarea la min. 2 proiecte de cooperare internațională în domeniul protecției mediului, 2022-2027.

II. Descrierea grupului țintă
Grupul țintă vizează elevii Colegiului Naţional „Dimitrie Cantemir” din clasele de gimnaziu (a V-a, a VI-a sau clasa a VII-a) şi clasele de liceu (a IX-a, a X-a sau clasa a XI-a) care doresc să participe la mobilitățile din cadrul proiectului, în urma înscrierii voluntare în procesul de selecție.

Profilul candidatului elev/ă
- să fie persoană dinamică, inovatoare, motivată, să lucreze în echipă, să fie voluntar in diverse activităţi
- să aibă disponibilitatea de a lucra în cadrul proiectului în afara programului școlar
- să aibă media 10 la purtare în anul școlar precedent (pentru clasele a VI-a, clasa a VII-a, a X-a şi clasa a XI-a), respectiv media 10 la purtare în anul școlar precedent (pentru cl. a V-a si a IX-a )
- să fie un elev conștiincios şi responsabil cu o media generală de minim 8.00 şi nu mai mult de 15 absenţe nemotivate în anul școlar precedent (pentru clasele a VI-a, clasa a VII-a a X-a şi clasa a XI-a); media generală, minim calificativul B, şi nu mai mult de 15 absenţe nemotivate în anul şcolar 2024-2025 (pentru clasa a V-a); media de admitere minimum 8.00 şi nu mai mult de 15 absenţe nemotivate în 15 absenţe nemotivate în anul şcolar 2024-2025 (la clasa a IX-a).

Selecția elevilor în cadrul acestui proiect se face ținând cont de următoarele criterii:
-să fie elev/ă la Colegiul Național „Dimitrie Cantemir” din clasele V-a, a VI-a, clasa a VII-a, a IX-a, a X-a sau clasa a XI-a.
-să aibă competențe digitale
-să fie motivat/ă să lucreze în proiect
-să aibă competențe de comunicare scrisă și orală în limba engleză (minim A2 pentru clasele de gimnaziu şi minim nivel B1 pentru clasele de liceu)
-să aibă experiență în proiecte de voluntariat/ activități extracurriculare

III. Organizarea și desfășurarea procesului de selecție a grupului țintă
 SCOPUL: Selectarea obiectivă, transparentă şi nediscriminatorie a participanților aparţinând grupului ţintă la mobilitățile din cadrul proiectului.

	Nr. Crt.
	Criteriul
	Punctajul
maxim

	1.
	Fişa de (auto)evaluare
	40 puncte

	2.
	Test de limba engleză - Proba Scrisă 
Notă: Candidații care dețin un certificat Cambridge de nivel minim A2- pentru gimnaziu/ B1-pentru liceu primesc 30 puncte fără a participa la testul de limba engleză.  
	30 puncte

	3.
	Interviu în limba engleză. Acesta va viza autoprezentarea candidatului, pornind de la CV-ul european personal şi scrisoarea de intenție, și aprecierea motivației elevului de a participa la proiect, de a se implica în activitățile de diseminare, de a utiliza rezultatele proiectului etc. De asemenea, sunt luate în considerare motivaţia de participare la activitǎţile proiectului, disponibilitatea de lucru în afara orelor de curs în cadrul proiectului, disponibilitatea de a găzdui elevi din școlile partenere participanţi la mobilităţi Erasmus+ la noi în școala/ si/ sau disponibilitatea de a facilita găzduirea acestora, participarea la activitățile Erasmus+ desfășurate în școală in cadrul schimburilor Erasmus+, seriozitatea, capacitatea  de organizare, cunoştinţe cu privire la programele UE, competenţe de leadership, abilităţi de lucru în echipǎ, cunoştinţe TIC, dorința de integrare a aptitudinilor nou dobândite în activităţile de la clasă/școală şi în activitățile extracurriculare, abilități de comunicare în limba engleză, etc.
	30 puncte



SELECȚIA ELEVILOR (DINTRE CEI CARE ÎNDEPLINESC CRITERIILE DE ELIGIBILITATE)
Dosarul de candidatură constă într-un dosar de plastic cu șină care va cuprinde următoarele documente  (perforate, fără folii de protecție si în ordinea specifică de mai jos):
1. Pagina de gardă: numele și prenumele elevului, clasa + textul : 
„Dosar de candidatură pentru selecția participanților la mobilitatea cu elevii de gimnaziu/liceu (după caz), desfășurată în anul şcolar 2025-2026 în cadrul proiectului ERASMUS+ nr. 2025-1-RO01-KA121-SCH-000327155
2. Opisul dosarului ( o listă cu toate documentele din dosar)	
3. Cerere de înscriere (Anexa 1), semnată și înregistrată la Secretariat (Parter, corpul A)
4. Copie certificat de naștere elev
5. Copie CI/buletin elev (pentru elevii peste 14 ani care dețin carte de identitate)
6. Copie xerox după primele 2 pagini din paşaport – dacă elevul deţine paşaport; (elevii care nu deţin paşaport la momentul depunerii dosarului pot prezenta această copie în termen de 15 zile (dacă este necesar paşaportul în vederea deplasării – toți elevii minori au nevoie de paşaport, plus elevii care vor călători în cadrul proiectului în ţări ce nu aparțin UE) de la data anunţării rezultatelor. În caz contrar, aceştia îşi pierd locul de pe lista celor declarați „admis” în favoarea unei rezerve din lista de candidați eligibili)
7. Copie certificat Cambridge – pentru candidații care dețin un certificat Cambridge ( nivel minim A2 - pentru gimnaziu, respectiv B1- pentru liceu) în vederea echivalării Testului de limba engleză - Proba Scrisă .  Aceştia primesc, în urma echivalării,  punctajul maxim al probei de 30 puncte fără a participa la testul scris de limba engleză.  
8. Documente doveditoare ale includerii candidaților în categoria elevilor cu oportunități reduse, după caz: orfani (certificat de deces), familii monoparentale (hotărâri judecătorești, alte documente doveditoare dacă e cazul), elevi din mediul rural (copie CI pt domiciliu, adeverință primărie), proveniți din medii dezavantajate din punct de vedere economic / beneficiari de orice fel de bursă socială – adeverința de la secretariat că elevul este beneficiar de bursă socială.) 
9. Curriculum Vitae (model Europass) în limba română datat și semnat de către candidat pe fiecare pagină (care va cuprinde activitatea școlară, implicarea în proiecte cu/fără finanțare, activitate de voluntar, rezultate la concursuri, simpozioane, alte activităţi relevante  etc.). 
!!! Pentru template CV, puteti accesa https://cv-ro.com/, Model CV Camelia Neagu)
10. Fişa de (auto)evaluare (Anexa 2) completată și semnată,  însoțită de anexe: documente doveditoare ale activităților desfășurate și ale performanțelor obținute (certificate/adeverințe/diplome  etc.) 
11. Scrisoare de intenție în limba română (aceasta va fi semnată de elev și de reprezentantul legal al acestuia (părinte/ susținător legal), o pagina A4, Arial, spațierea dintre rânduri 1.5, aliniat stânga-dreapta.)- vezi Model (Anexa 3 )
12. Acord - angajament de voluntariat în vederea găzduirii elevilor din școlile partenere participanti la mobilităţi Erasmus + la noi în școală (acolo unde exista disponibilitate) (Anexa 11)
13. Acord privind utilizarea datelor personale (Anexa 4)
14. Acordul scris al părintelui/ susținătorului legal (Anexa 5)
15. Declaraţie rambursare cheltuieli (Anexa 6)
16. Adeverință emisă de Colegiul Național „Dimitrie Cantemir” în care să se specifice:
a. calitatea de elev al Colegiului Național „Dimitrie Cantemir” şi clasa de proveniență în anul școlar 2025-2026
b. media la purtare în anul școlar precedent
c. media generală minim 8.00 şi nu mai mult de 15 absenţe nemotivate în anul școlar precedent (pentru clasele a VI-a, clasa a VII-a, a X-a sau clasa a XI-a); media generală minim calificativul B şi nu mai mult de 15 absenţe nemotivate în anul şcolar 2024-2025 (pentru clasa a V-a); media de admitere minimum 8.00 şi nu mai mult de 15 absenţe nemotivate în 15 absenţe nemotivate în anul şcolar 2024-2025 (la clasa a IX-a).
17. Chestionar pentru apartenenţa la echipa de proiect (Anexa 7)
18. Recomandarea dirigintelui (Anexa 8)
19. Acord de voluntariat pentru rezerve (Anexa 9)	
20. Adeverinţă medicală de la medicul școlii/medicul de familie, semnată și ștampilată de acesta, care să ateste/să specifice că elevul este „clinic sănătos” (că nu are boli care să-l împiedice să facă o deplasare în străinătate/apt pentru deplasări în străinătate).
21. Fişa de atribuţii_beneficiari mobilitate Erasmus+ (Anexa 10)

22. COMPLETAREA ONLINE A FORMULARULUI DE ÎNSCRIERE CU DATE PERSONALE face parte din procesul de înscriere la selecţia beneficiarilor la mobilitățile Erasmus+. Formularul se regaseste postat pe Classroom (vezi info mai jos), se completează ca test în Google forms, se apasă butonul Submit/predare. 

Pentru CONECTARE la Classroom-ul dedicat, folosiți  invitaţia din link sau codul clasei, astfel: 
GIMNAZIU: CLASA GIMNAZIU - MOBILITATI DE GRUP ERASMUS+ 2025-2026
 Class Invite Link:  https://classroom.google.com/c/ODA2MjM0NjY3NTU2?cjc=l6u54k5c
Class code: l6u54k5c
Link FORMULAR DE INSCRIERE ONLINE GIMNAZIU https://docs.google.com/forms/d/e/1FAIpQLSfWmnyvyRPnaj_JMvHqZEKguINNB1pM8owgs0qo2EW4OTal3g/viewform?usp=sharing&ouid=104536859771469198502 

LICEU: CLASA LICEU - MOBILITATI DE GRUP ERASMUS+ 2025-2026
-Class Invite Link:  https://classroom.google.com/c/ODA2MjM0NjkyMzUx?cjc=wfi6nbde
Class code: wfi6nbde
[bookmark: _heading=h.7os1qsd5frm8]Link FORMULAR DE INSCRIERE ONLINE LICEU https://docs.google.com/forms/d/e/1FAIpQLScPbGO34K0HsC9EHOhVstxs0nKaRDZqaSrlL7eip9CgjOud5A/viewform?usp=sharing&ouid=104536859771469198502 


NOTA 1: Dosarul complet cu toate documentele necesare la întocmirea acestuia (inclusiv documentele justificative aferente fişei de (auto)evaluare, în ordinea corecta, conform criteriilor și subcriteriilor din FIȘA DE (AUTO)EVALUARE), va fi scanat şi încărcat online în format pdf, pe Google Classroom, la clasa GIMNAZIU - MOBILITATI DE GRUP ERASMUS+ 2025-2026, respectiv  LICEU - MOBILITATI DE GRUP ERASMUS+ 2025-2026 , unde vor fi postate temele legate de depunerea Dosarelor de candidatură (încarcare dosare si completare Formular de inscriere online- date personale) . 

NOTA 2: Dosarul complet cu toate documentele necesare la întocmirea acestuia se va depune în format letric (în format fizic) la secretariat (parter, corpul A).  Documentele vor fi perforate şi depuse într-un dosar de plastic,  fără folii de protecţie. 

NOTA 3: Candidaţii care nu obţin minim 20 puncte în urma evaluării dosarului de candidatură, adică 50% din punctajul total de 40 puncte  aferent dosarului, sunt declarați respinşi şi nu vor participa la probele ulterioare: proba scrisă la limba engleza şi interviul în limba engleză.

NOTA 4: 
(1) Tehnoredactarea documentelor, completarea si transmiterea corectă și la timp  a dosarului de candidatură,  conform precizărilor din prezenta procedură, constituie dovada deținerii de către candidat a competențelor digitale minime necesare participării la activitățile de mobilitate Erasmus+ si se finalizează cu calificativul ADMIS/ RESPINS pentru evaluarea candidaturii, după caz.
(2) Nerespectarea dispozițiilor de încărcare, completare formular online, depunere a dosarelor de candidatură, în format fizic şi online conform precizărilor din prezenta procedură atrage după sine anularea candidaturii şi eliminarea candidatului din procesul de selecție.


[bookmark: _heading=h.s0aiuah8rlyk]IV. Comisia de selecție
IV.1. Comisiei de selecţie a participanţilor la activităţi este constituită prin decizia conducerii școlii și este alcătuită dintr-un președinte, un membru al comisiei de curriculum/ un membru cu experienţă în proiecte internaţionale/un membru al echipei de management şi un profesor de limba engleză, cu evitarea conflictului de interese. Unul dintre membrii evaluatori îndeplinește și funcția de secretar al comisiei de evaluare. 
IV.2. Atribuțiile comisiei de selecție sunt:
∙ informarea persoanelor interesate cu privire la procedura de selecție;
∙    realizarea subiectelor pentru fiecare dintre probe şi a baremelor de corectură
∙ preluarea dosarelor de înscriere de la secretariat şi verificarea îndeplinirii cerinţelor privind conţinutul dosarului de candidatură şi a criteriilor de eligibilitate;
∙ întocmirea procesului verbal de verificare a dosarelor privind îndeplinirea cerinţelor legate de conţinutul dosarului de candidatură şi a criteriilor de eligibilitate  (Anexa 11);
∙ evaluarea candidaților în baza Fişei de (auto)evaluare/candidat (Anexa 2) și a CV -ului candidaților, însoțit de documente doveditoare ale activităților desfășurate și ale performanțelor obținute (certificate/adeverințe/diplome etc.) - Proba 1. 
∙ Acordarea punctajelor prin consens şi ierarhizarea candidaţilor în ordinea descrescătoare a punctajelor obţinute;
∙ Acordarea punctajelor conform fişei de evaluare şi CV-ului prezentat (maximum 40 puncte) şi întocmirea procesului verbal de finalizare a Probei 1 cu punctajele obţinute de candidaţi (Anexa 12);
- anunțarea listei candidaților eligili care se califică la proba scrisă la limba engleză si proba de interviu, în urma evaluării dosarelor de candidatură
∙ distribuirea codurilor fiecărui candidat în parte (rezultatele vor fi afișate anonimizat)
- rezolvarea eventualelor contestații de către o comisie numită de director, conform procedurii
∙ echivalarea testului de limba engleză cu numărul maxim de puncte acordate probei (30 puncte) pentru candidații care dețin un certificat Cambridge de nivel minim A2 pentru clasele de gimnaziu, respectiv minim nivel B1 pentru clasele de liceu, sau superior atât pentru gimnaziu cât şi pentru liceu; întocmirea procesului verbal de finalizare a Probei 2.1 de echivalare cu punctajele obţinute de candidaţi (Anexa 12);
∙ întocmirea subiectelor cu baremele corespunzătoare, pentru desfășurarea Probei 2.2 - Evaluarea competențelor lingvistice în limba engleză - Proba Scrisă 
∙ desfășurarea Probei 2.2
∙ completarea borderourilor de evaluare pentru fiecare candidat
∙ centralizarea rezultatelor Probei 2.2;
∙ întocmirea procesului verbal de finalizare a Probei 2.2 (Anexa 12);
∙ întocmirea listei de coduri atribuite candidaţilor în vederea afişării secretizate a rezultatelor finale înainte şi după contestaţii
∙ realizarea ghidului de interviu pentru desfășurarea Probei 3
∙ desfășurarea Probei 3
∙ completarea borderourilor de evaluare pentru fiecare candidat
∙ centralizarea rezultatelor Probei 3;
∙ întocmirea procesului verbal de finalizare a Probei 3 (Anexa 12);
∙ centralizarea rezultatelor selecției şi ierarhizarea candidaților conform precizărilor prezentei proceduri în ordinea strict descrescătoare a punctajelor obținute
∙ afişarea rezultatelor selecţiei, pe coduri, prin mijloacele de informare menţionate (site-ul şcolii, avizierul școlii);
∙ întocmirea raportului activităţii de selecţie.
Eventualele contestaţii, depuse in urma publicării listei de candidați eligili pe baza dosarelor de candidatura, se rezolvă conform calendarului de către o comisie constituită prin decizia directorului, alcătuită din 2 membri ai echipei de management sau 2 profesori titulari ai școlii, după caz. Proba de interviu (proba orală), precum şi testul grilă, cu itemi obiectivi, administrat în Google Classroom, nu pot fi contestate. 

IV.3. Membrii comisiei de selecție/contestații vor respecta următoarele reguli:
∙ responsabilitate și obiectivitate în evaluarea candidaților în conformitate cu criteriile de selecție stabilite;
∙ transparența procesului de selecție;
∙ respectarea termenelor stabilite.


V. Etapele procesului de selecție
V.1. Anunț concurs de selecție  în consiliul elevilor, la aviziere şi pe site-ul școlii. Afişarea condiţiilor și a criteriilor pe care trebuie să le îndeplinească potențialii beneficiari ai proiectului- elevii participanţi la mobilităţi.
V.2. Depunerea dosarelor de candidatură, susținerea testului la limba engleză şi a interviului de către elevii care doresc să participe la mobilitățile proiectului. 
V.3. Selecția participanților la mobilităţi în urma evaluării dosarelor candidaților,conform Anexei 2 - Fişa de (auto)evaluare, soluționării contestațiilor in urma rezultatelor Probei 1, susținerii testului de limba engleză şi a susținerii probei de interviu în limba engleză si afisarii rezultatelor finale; 
V.3.1. În cazul în care numărul solicitanților este mai mic decât numărul de mobilităţi proiectate, se reia procedura în vederea completării numărului de locuri; 
V.3.2. In cazul în care numărul solicitanților este egal cu numărul de mobilități proiectate, iar toți candidații au candidaturi eligibile, toți aceștia vor fi declarați ADMIS.
V.3.3. În cazul în care numărul de persoane eligibile ce își exprimă dorința de a participa la mobilități este mai mare decât numărul de mobilităţi din proiect, se aplică procesul de selecție şi este ales numărul necesar  de candidați în ordinea descrescătoare a punctajelor finale obținute in urma cumulării punctajului din fişa de evaluare (maxim 40 puncte), punctajului de la testarea scrisa la limba engleza (maxim 30 de puncte) şi a celui obținut în urma susţinerii interviului (maxim 30 de puncte), punctajul total cumulat la cele trei probe fiind de maxim 100 de puncte, 
V.4. Afișarea rezultatelor şi aprobarea listei beneficiarilor şi a listei de rezerve anonimizate, cu codurile candidaților (min. 5 rezerve – gimnaziu, respectiv min. 8 rezerve liceu).  
V.5. Afișarea listei beneficiarilor și a listei de rezerve.
V.6. Încheierea contractului cu părinții şi elevii selectați să participe la mobilitate.







NOTA 1
4 MOBILITĂŢI DIN TOTALUL DE 10 GIMNAZIU, respectiv 11 MOBILITĂŢI DIN TOTALUL DE 22 -LICEU SUNT DESTINATE ELEVILOR CU OPORTUNITĂȚI REDUSE (orfani, familii monoparentale, din mediul rural, din medii dezavantajate din punct de vedere economic/beneficiari de bursă socială etc.). SELECȚIA ACESTORA SE VA REALIZA ÎN ORDINEA DESCRESCĂTOARE A PUNCTAJELOR, conform prevederilor din proiect şi fişei de buget aprobate (chiar dacă punctajele acestora sunt mai mici decât ale altor candidați care nu fac parte din această categorie).
NOTA 2 După selecția elevilor cu oportunități reduse,  VOR AVEA PRIORITATE ÎN SELECȚIE ELEVII CARE NU AU PARTICIPAT LA ALTE MOBILITĂŢI ERASMUS ÎN CADRUL ACREDITĂRII ÎN CURS, precum şi ELEVII CARE AU GĂZDUIT/ VOR GZDUI/ VOR FACILITA GĂZDUIREA, DUPĂ CAZ, a elevilor din școlile străine partenere, participanţi la mobilităţi Erasmus+ la noi în școală în ordinea descrescătoare a punctajelor.  De asemenea, pentru egalitatea de gen, se are în vedere un raport de minim 1:5, după caz, în ceea ce privește numărul participantilor la mobilitati (fete, baieti).
NOTA 3
Locurile destinate elevilor cu oportunități reduse se pot reporta de la un nivel de studiu la altul, după caz, în funcție de profilul candidaților și rezultatele selecției.
NOTA 4
PROBA DE BARAJ:  În cazul în care elevii clasați pe ultimele locuri obțin punctaje finale egale, departajarea acestora se va face în funcție de punctajul obținut la criteriul Implicarea în viața școlii din cadrul Fișei de (auto)evaluare. Dacă se menține egalitatea de punctaj după aplicarea acestui criteriu, departajarea se va face în funcție de punctajul obținut de candidați la subcriteriul Concursuri şi olimpiade şcolare din Fișa de (auto)evaluare. Dacă se menține egalitatea de punctaj, departajarea se va face în funcție de punctajul obținut de candidați la subcriteriul Rezultate şcolare din Fișa de (auto)evaluare. Dacă, după aplicarea acestor trei criterii de departajare,  se menține egalitatea de punctaj, Comisia de selecție va organiza o probă practică  de departajare a candidaților constând în realizarea unui material informativ în acord cu obiectivele proiectului.  
Nota 5: Locul rămas liber în urma unei eventuale retragerii a unui beneficiar de mobilitate (din diverse motive) va fi luat, după caz, de prima rezervă din aceeași categorie de beneficiar. (de exemplu,  retragerea unui elev  cu oportunităţi reduse califică în mod automat următoarea rezervă cu oportunități reduse).  
Nota 6: Pentru cei 10 elevi participanti la mobilitatea de grup - gimnaziu ( Franța, Offranville, 17-22 noiembrie 2025), și 8 elevi participanti la mobilitatea de grup - liceu (Italia, Padova - martie-aprilie 2026) se asigura cazare în familii, de către școala parteneră.  










Calendarul procesului de selecție pentru ocuparea mobilităților pentru elevi
ce vor avea loc în anul şcolar 2025-2026
în cadrul  proiectului ERASMUS+ nr. 2025-1-RO01-KA121-SCH-000327155

GIMNAZIU 
	ETAPE
	TERMEN

	Publicarea informațiilor legate de procesul de selecție
	14.09 - 16.09.2025

	Depunerea dosarelor de candidatură în format letric la secretariat, depunere dosare online, completare formular de înscriere date personale online
	17.09 - 24.09.2025

	Evaluarea dosarelor candidaților şi stabilirea eligibilității acestora. 
	29.09.2025

	Anunțarea rezultatelor evaluării dosarelor (avizier, site-ul școlii)
	29.09.2025, ora 13.00

	Depunerea contestațiilor online pe adresa erasmus2025@dcantemir.ro (formularul va fi disponibil pe site)
	29.09.2025, orele 13.00-18.00

	Soluţionarea contestațiilor. Afișarea rezultatelor finale ale dosarelor candidaților.
	30.09.2025, ora 13.00

	Testul scris la limba engleza şi  Interviul în limba engleză.
	01.10. 2025, orele 08.00-13.00

	Anunțarea rezultatelor finale ale procesului de selecție (avizier, site-ul școlii)
	
03.10.2025, , ora 13.00




[bookmark: _GoBack]LICEU 
	ETAPE
	TERMEN

	Publicarea informațiilor legate de procesul de selecție
	14.09 - 16.09.2025

	Depunerea dosarelor de candidatură în format letric la secretariat, depunere dosare online, completare formular de înscriere date personale online
	25.09 - 30.09.2025

	Evaluarea dosarelor candidaților şi stabilirea eligibilității acestora.
	01.10 - 06.10.2025

	Anunțarea rezultatelor evaluării dosarelor (avizier, site-ul școlii)
	06.10.2025, ora 13.00

	Depunerea contestațiilor online pe adresa erasmus2025@dcantemir.ro (formularul va fi disponibil pe site)
	06.10.2025, orele 13.00 – 18.00

	Soluţionarea contestațiilor. Afișarea rezultatelor finale ale dosarelor candidaților.
	09.10.2025, ora 13.00

	Testul scris la limba engleza şi  Interviul în limba engleză.
	  10.10.2025, orele 08.00-13.00

	Anunțarea rezultatelor finale ale procesului de selecție (avizier, site-ul școlii)
	14.10.2025, ora 13.00





Notă: Prezenta procedură, împreună cu anexele,  va fi afişată la aviziere şi pe site-ul școlii. Rezultatele finale se vor afișa la avizierul colegiului și pe site-ul colegiului. 



VI. Dispoziţii finale
VI.1 În termen de 3 zile lucrătoare de la finalizarea selecției, comisia de selecţie va întocmi un raport privind selecţia participanţilor. Raportul trebuie să cuprindă:
- perioada şi locul sesiunii de evaluare;
- componenţa comisiei;
- scurtă descriere a desfăşurării procesului de selecție;
- lista cu rezultatele finale ale evaluării.
VI.2 Formularele de înscriere şi dosarele candidaților, însoţite de toate documentele de evaluare elaborate de comisia de selecţie semnate de toţi membrii, raportul comisiei însoţit de listele finale fac parte din documentaţia proiectului şi vor fi gestionate conform deciziei echipei de management de proiect şi arhivate conform prevederilor legale. 
VI.3 Dosarele de candidatură ale participanților, precum și documentele elaborate de comisia de evaluare pe parcursul procesului de selecție, fac parte din documentația proiectului.
VI.4 Documentele vor fi realizate într-un singur exemplar și introduse în ordinea prezentată mai sus, într-un dosar. Orice informaţie eronată va duce la eliminarea automată a candidatului. Orice modificare a componenţei grupului ţintă va fi anunţată echipei de management a proiectului! 

